*89. számú előterjesztés*

*Városi óvoda terasz felújítására vállalkozó kiválasztása.*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző |

***Tisztelt Képviselő-testület!***

Az intézmény vezetője jelezte, hogy az óvoda több teraszán a burkolat fellazult, a burkolat hézagaiból a habarcs kipergett, így balesetveszélyes azok használata.

A helyszín bejárva és a felmérést elvégezve az alábbi munkákat kell elvégezni:

1. **Főbejárat felőli terasz**

A meglévő terasz új burkolattal történő ellátása a szükséges kiegészítő munkákkal együtt (bontás, aljzat kiegyenlítés, alapozás, burkolás, szegély készítés.

* felület 110 m2
* szegély hossz 32 fm
1. **Bezerédj utca felőli terasz**

A meglévő terasz új burkolattal történő ellátása a szükséges kiegészítő munkákkal együtt (bontás, aljzat kiegyenlítés, alapozás, burkolás, szegély készítés.

* felület 119 m2
* szegély hossz 30 fm
1. **Bölcsőde felőli terasz**

A meglévő terasz új burkolattal történő ellátása a szükséges kiegészítő munkákkal együtt (bontás, aljzat kiegyenlítés, alapozás, burkolás, szegély készítés.

* felület 112 m2
* szegély hossz 34 fm
1. **Bölcsőde terasz**

A meglévő terasz új burkolattal történő ellátása a szükséges kiegészítő munkákkal együtt (bontás, aljzat kiegyenlítés, alapozás, burkolás, szegély készítés.

* felület 62 m2 , ebből 4 m2 újra burkolása szükséges
* szegély hossz - fm

Ajánlattételre szóló felhívás került kiküldésre három vállalkozónak.

A beszerzési eljárás tárgya:

A Bátaszék Mikrotérségi Óvoda, Bölcsőde és Konyha (7140 Bátaszék, Hunyadi u. 44/A) 4 db terasz burkolat felújítás munkái.

Az ajánlattételi határidő lejártáig egy ajánlattevő nyújtotta be ajánlatát. A Bát-Erzo Kft. és a Mátyásplusz Kft. kapacitáshiányra hivatkozva nem nyújtott be érvényes ajánlatot.

Az ajánlat formai és tartalmi szempontoknak megfelel (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

Kővágó Mátyás e.v. (7140 Bátaszék, Deák F. u. 17.)

Ajánlati ár: 1.767.300,-Ft + 0% Áfa (0,-Ft) összesen: 1.767.300,- Ft

Az ajánlat csak munkadíjat tartalmaz. Nem tartalmazza az anyagot (pl.: burkolólap, ragasztóanyag, fugázó anyag), hulladék elszállítást.

A bölcsőde terasza tekintetében a mennyiség becsült mennyiség. Ott a bontási munkákat követően válik véglegessé a tényleges mennyiség. Várhatóan a megadott egységár alapján növekedni fog a kivitelezés végleges díja.

A kivitelezéshez szükséges anyagot az Önkormányzat szerzi be a rendelkezésre álló maximum 1.232.700,-Ft összegű forrás terhére.

A munkák befejezésének várható időpontja 2020.10.31.

Az önkormányzat 2020. évi költségvetésében 3.000 e Ft a felújítási kiadások között rendelkezésre áll.

Kezdeményezem Kővágó Mátyás e.v. ajánlattevővel bruttó ***1.767.300,-Ft***,- Ft összeggel történő szerződéskötést, valamint **1.232.700,-Ft** anyagvásárlást.

***1.sz. H a t á r o z a t i j a v a s l a t :***

**Városi óvoda terasz felújítási feladatok elvégzésének engedélyezése**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

1. a Városi óvoda terasz felújítási feladatok elvégzésével Kővágó Mátyás e.v.-t (7140 Bátaszék, Deák F. u. 17.) bízza meg 1.767.300,- Ft vállalkozói díjért;
2. a Városi óvoda terasz felújítás építőanyag beszerzéséhez 1.232.700,-Ft felhasználását jóváhagyja;
3. az a) és b) pontokban meghatározott összegek kifizetését az önkormányzat 2020. évi költségvetése 7.sz. mellékletében a Városi Óvoda épület felújítási soron megnevezett 3.000.000 Ft-os keretének terhére biztosítja.

*Határidő: 2020. június 15.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Kővágó Mátyás

 Bátaszéki KÖH városüz. iroda

Bátaszéki KÖH pénzügyi iroda

 irattár